Barnevaktens verdier er de samme som norsk skole, en kristen og humanistisk arv og tradisjon. Det betyr blant annet å jobbe for å reflektere over hvordan menneskeverdet blir ivaretatt i digitale kanaler gjennom ansvarliggjøring av barn, unge og voksne i bruk av digitale medier og digital teknologi. Barnevakten har også jevnlige møter med utviklerne av de største sosiale og digitale medieplattformene som barn og unge bruker og utfordrer dem til å legge bort kommersielle hensyn og heller tilpasse teknologien slik at den bygger opp om menneskeverdet.